text:
Al esist un fîl visionari che al ten dongje Friûl e Sudameriche in chest gnûf lavôr di Guido Carrara a non Bande Tzingare.
Come tal precedent «Necal» dentri si cjate dute la ricercje di colôrs, umanitât e amôr puartade indenant aromai di dîs agns in te personâl storie di «emigrazion al contrari» di Carrara, che al à sielt (lu ricuardi ai mancul atents) di trasferîsi in Argjentine daspò di vê savoltât la musiche furlane tai prins agns 90 adun cui Mitili FLK.
Lidrîs, elements simbolics peâts a lis dôs tieris e paesaçs; cuntune uniche grande diference te impostazion musicâl: se il cd di prime al jere un lavôr vivarôs e insiorât di flâts e percussions, chest «Heretica» si presente come un disc rock essenziâl, ruspiôs e militant.
Il cd si vierç cun «Une cadillac par Tito» dulà che «a dute velocitât» a passin devant dai voi lis stradis polvarosis cence fin de Argjentine e il cîl, simpri plui clâr e turchin. Subit dopo «Cjant d’amor pa basse», dulà che lis stradis a son simpri lungjis e desertis ma che a tain par mieç i cjamps di pôi… de basse. Ma no sin devant di un acuarel static e gnagnôs. Intun moment storic di smariment e puaretât culturâl, dulà che la int si met tes mans dai media e dal diu television (Religion) nol reste altre vie che resisti (Resistensa) imagjinant di «vivi tun mont plui salvadi» (Corint tal soreli). Cence fâ di mancul di une, a tocs amare, ironie («Vonde Cazzadis», forsit il toc plui biel dal cd, dulà che Guido al sbroche in dute le sô teatralitât). Par chel che al inten il lengaç musicâl, come za dit, o sin devant di un disc rock arût e minimâl, cuntun stamp siguramentri sudamerican, ben pojât su la ritmiche di un inedit Leo Virgili al bas e dal mestri Ermes M. Ghirardini ae batarie. I tescj par furlan, a trats miscliçâts cul castilian e l’inglês, a son insiorâts de presince di diviers poetis che a fasin riferiment al masse adore dismenteât moviment dai Trastolons. Di citâ duncje il contribût poetic/leterari di Lussia di Uanis, Stiefin Morat, Federico Tavan e Raff BB Lazzara (che al cure une biele recension/descrizion presinte dentri il stes cd).
Mojra Bearzot
CULTURE – Bande Tzingare Heretica............
Al esist un fîl visionari che al ten dongje Friûl e Sudameriche in chest gnûf lavôr di Guido Carrara a non Bande Tzingare.


c: text/html

text:
Lis gnovis dal Sportel
La Patrie dal Friûl li dal Salon dal libri di Turin dai 19 ai 23 di Mai cul so stand e cu la presentazion di 'Patriarcjis fûr dal ordenari' di Diego Navarria
Al è ancje un pôc di Friûl e di furlan “che a resistin” tal Salon dal libri di Turin, che si davuelç li dal Lingotto Fiere dai 19 ai 23 di Mai.
Tal…
Culture furlane, dai 5 ai 15 di Mai une setemane lungje undis dîs
Si clame “Setemane”, ma e dure undis dîs. E je la novesime edizion de Setemane di Culture Furlane, il cartel di events promovût e coordenât de Societâ…
La Patrie dal Friûl e fâs fieste, ai 25 di Març a Udin une serade di solidarietât e di furlanetât
Vinars ai 25 di Març a Udin lì dal teatri San Giorgio, tacant di 8 e mieze di sere, si fasarâ fieste pal mensîl in lenghe furlane La Patrie dal Friûl,…
Al è jessût 'Storia del Friuli e dei Friulani', il libri gnûf di Walter Tomada. Vinars ai 25 di Març a Udin la prime presentazion
Storia del Friuli e dei Friulani al è un libri par talian ma al promet di contâ la storie dal Friûl cuntune vision furlane e par chel cence…
FaSÌN.net: laboratoris, conferencis e programs su Onde Furlane par promovi la citadinance digjitâl
Lunis ai 7 di Març a 8 e mieze a buinore si scree une gnove trasmission di Radio Onde Furlane. Il so titul al è FaSÌN. net – Famiglie Sicure INsieme…
Finanziaments pai audiovisîfs in lenghe furlane, al è fûr il prin bant dal Fonts Regjonâl. Scjadince ai 25 di Març
Une buine gnove par cui che al prodûs audiovisîfs in lenghe furlane. Il prin bant dal 2022 dal Fonts Regjonâl pal Audiovisîf al previôt un…
Al è fûr il bant pe cuinte edizion di Vôs de Basse, il concors che al va dilunc a sburtâ la scriture par furlan
Al è timp fin ai 29 di Avrîl dal 2022 par partecipâ ae gnove edizion dal concors leterari in lenghe furlane Vôs de Basse. Chel che vie pai ultins agns…
Al è jessût il libri “L’identità del Friuli: scienza e coscienza”, il Cantîr dal Ateneu al resone in cont di identitât e di autoguvier
Juste ae fin dal 2021 al è saltât fûr par Forum Editrice Universitaria Udinese il libri, par cure di Claudio Cressati, dal titul L’identità del…
In ricuart di Jacum dai Zeis un concors par contis umoristichis par furlan e par talian
In ocasion dai cent agns de muart di Giacomo Bonutti, cognossût dai furlans tant che Jacum dai Zeis, il setemanâl il Friuli al promôf un concors…
Fâ sù une Europe unide fondade su democrazie, dirits e citadinance, ai 10 di Dicembar un incuintri a Udin inte Aule 2 di vie Tomadini
Vinars ai 10 di Dicembar a Udin si fevele de Europe e dal so avignî. A 2 e mieze dopo di misdì inte Aule 2 dal pôl economic juridic di Vie Tomadini…

robotstxt: allowed

filter: keep


text:
E, se nol jere vonde, “Al à i spirts abolics!” si diseve.
Al jere un mont cu lis orelis spiçadis tal captâ il segnâl dai spirts sparniçâts tal aiar, dì e gnot. E massime di gnot.
Ai frututs in spiete di cjapâ il sium stant sot la plete intal scûr des cjamaris, la mame ur contave la storie di Picjestran che talpant al ven sù pes scjalis e al murmuie “Picje picje stran, soi sul prin scjalin” e vie indenant fintremai insom de scjale, che bisugnave alore sei durmidîts, par no fâsi puartâ vie di Picjestran.
Sul mûr blanc di une cjamare te cjase di Toni Cativel, cualchidun al veve scrit in grant cul pinel neri “O sentito un grande ciocone nella camera” che, a chês oris di gnot, al podeve nome jessi stât il diaul o cualchi muart finît malamentri par mans dal diaul, che Diu nus vuardi, o magari, cui sa, ancje cualchidun de parintât vignût a domandâ jutori pes animis purgantis mediant cetancj rosaris di almancul cuindis stanziis.
Vigji Gardenâl, om scaltri e aviodût tes robis, persone di famee, di companie, ancje di religjon, parcè di no, ma cul pinsîr, prime di dut, di cualchi bon afâr, al veve vendût a Sclaunic e comprât, di sot Cjasteons di Strade, une grande vile dai siôrs Mangjili cuntune tignude straordenarie di tiere buine e bosc su la Çavatine fin a Paradîs.
Ma il marchês Mangjili, e contave la buine int, al jere muart in odôr di inicuitât, che lu veve par fuarce puartât vie il diaul, e alore Vigje Gardenâl e à començât, la gnot, a sintî zinzinâ i veris de sô vile.
Femine fuarte e fruçade di lavôr, Vigje e jere vignude a marît in cjase Gardenâl de Sclavanie dulà che, in cont di spirts, a ’nt savevin une plui dal diaul e cumò jê ju sintive zinzinâ sul cjast. E ur à tant dit aes frutis, che alore ju sintivin zinzinâ ancje lôr, “chescj spirts da l’ostrighe” dissal Vigji, che al à spesseât a fâ viodi i sieraments di un marangon, ma la femine e lis frutis ju sintivin zinzinâ distès.
Alore Vigji, di vuê in doman, al à vendût la vile cun dute la tignude su la Çavatine e comprât di lâ a stâ a Gnespolêt, che lui nol sintive veris e nol crodeve ai spirts, ma ben la femine, che i tontonave tal jet, le sintive par fuarce e almancul a Gnespolêt Vigje e durmive e al rivave alore a sierâ un voli ancje lui.
Di Gnespolêt, dopo, Vigji Gardenâl al à cjolte la vile de canoniche vecje a Sante Marie di Sclaunic, paîs nomenât pes striis.
“Sante Marie, ogni cjase une strie” e jere la innomine. Ma di pôre che i disessin strie ancje a jê, Vigje e bateve cumò che a jerin dutis fotis e nainis de int plene di bon timp.


text:
NOVEMBAR – PRIME PAGJINE. EDITORIÂL – La nestre autonomie e je une scjatule vueide / Pe identitât, cence confins ideologjics / In non dal pari e dal Trivenit / PAGJINE 2 – E cumò in ce ospedâl lino? / La cjargne che e resist / La aghe di mont e chê de basse ce fin fasarano? / “The Rolling Claps”. In viaç te vie Romee cjargnele / PAGJINE 3 – Par no restâ impaltanâts tes bonifichis de lagune / Aziendis in crisi, ma lis ecelencis no mancjin / LA VÔS DE CISL. La declarazion di sucession / PAGJINE 4 – L’orcolat de stampe in rRgjon al cambie il sisteme de informazion / Musis di…Facebook. Aghe dal Friûl in sudameriche / PAGJINE 5 – La nestre organizazion aministrative e à lidrîs fondis / Il referendum pe indipendence: risultât e considerazions / PAGJINE 6 – SLOVENIE. Par Janez Janša e je rivade la condane / AUSTRIE. L’aniversari dal plebissît: un event di riconciliazion tra todescs e slovens in Carinzie? / FRIÛL EUROPE. Lis dôs musis de Comission Juncker / PAGJINE 7 – CAMPAGNE ABONAMENTS 2015 / PAGJINE 8 – A ‘Felici ma furlans’ il premi dal public pal Roma Web Fest / MUSICHE. I ‘Suns’ de Europe a Udin / MUSICHE. Loris Vescovo ‘Targa Tenco 2014’/ PAGJINE 9 – A Tarcisio Mizzau il S. Simon trentecinchesime edizion / SIMPRI BOGNS. Luigi Candoni, Strissant vie pe gnot, Udin, 1975 / AL CINE CUN BETE. Il cidinôr dai inocents / PAGJINE 10 – Lunari di Pre Toni 2015 / IL FERÂL. I FURLANS E IL TEMPLI (decime pontade) / IL GRANT LUNARI DAL FRIÛL. Novembar / PAGJINE 12 – – 1914-2014 IL CENTENARI DES BAUSIIS E DE VERGOGNE. Dignitât di un Popul /
*** I articui a son disponibii fracant sul titul. Buine leture.
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Certificazion de cognossince de lenghe furlane. A son pronts i gnûfs struments didatics prontâts de Universitât
Ai 20 di Avrîl, inte sale Florio de Universitât dal Friûl, e je stade fate la presentazion uficiâl dai gnûfs struments didatics che a permetaran di inviâ la certificazion des competencis in lenghe furlane daûr di ce che e dispon la leç regjonâl 29/2007.
I trê volums a son stâts prontâts cul coordenament de professore Fabiana Fusco e a son il risultât dal lavôr plurienâl fat dal Ateneu furlan cu la poie dal Assessorât regjonâl pe Istruzion.
I libris a permetaran di preparâsi par jessi po valutâts rispiet ai nivei progressîfs di competence linguistiche (A, B e C), daûr des indicazions che si cjatin dal Cuadri comun european di riferiment pe cognossince des lenghis.
La realizazion dai volums e je la prime part di un progjet strategjic di politiche linguistiche, puartât indenant dal Ateneu, che al larà dilunc cu la metude adun di diviers cors di formazion. Si tacarà in curt cu la formazion dai prins certificadôrs, che a varan di valutâ lis competencis linguistichis di cui che al domandarà di jessi certificât pes capacitâts di scolte, leture, conversazion, scriture e interazion par furlan.
L'intindiment al è chel di rivâ a fâ i prins esams di certificazion fra la fin di chest an e il principi dal 2023.
La assessore regjonâl pe istruzion, Alessia Rosolen, e je intervignude marcant la impuartance dal plurilinguisim pe Regjon tant un valôr di fonde de sô autonomie e de sô specialitât e la rilevance des azions che a tocjin la certificazion linguistiche. Chest aspiet al è stât ricuardât ancje dal president ARLeF, Eros Cisilino, inte prospetive dal disvilup plen e complet dal furlan tant che codiç di comunicazion bon par ducj i setôrs e in ducj i contescj.
La impuartance dal lavôr fat e di chel che si è daûr a fâ e j stade sotliniade ancje dal Retôr de Universitât dal Friûl, Roberto Pinton, intant che Enrico Perterlunger, delegât dal Retôr pe promozion de lenghe e de culture furlane e diretôr dal Cirf, al à pontât la sô atenzion su la funzion strategjiche de certificazion des competencis linguistichis tal cjamp de formazion in chel dai ûs publics de lenghe furlane e sul «rigôr sientific, su la precision e su la completece dal lavôr fat de professore Fabiana Fusco e dal grup di esperts che cun jê al sta daûr di chest progjet».
Peterlunger al à ancjemò zontât che chest al è un altri pas fondamentâl pe Universitât par fâ ce che i dîs di fâ al sô leç istitutive: contribuî pal progrès culturâl, sociâl e economic dal Friûl».


text:
Antoni Plàcid Guillem Gaudí i Cornet (Reus, 25 di Jugn dal 1852 – Barcelone, ai 10 di Jugn dal 1926) al è stât un gjeniâl architet che al à lassât impuartantis oparis te capitâl catalane: un dai siei progjets plui famôs al è stât chel de catedrâl da la Sagrada Familia (te foto). Ma, come che o vin za ricuardât sul n. 12 dal Dicembar dal 2006 da «La Patrie dal Friûl», no ducj a cognossin ancje il so grant sens di sintîsi catalan, sostegnidôr de sô identitât catalane. Un aspiet che lu à puartât a paiâ in prime persone chest so spirt catalanist. Ai 11 di Setembar dal 1924 al partecipe a une messe clandestine pai 200 agns dai catalans vitimis dal esercit castilian e francês. I pulizais lu brinchin e lu metin in preson. Al rispuint dome par catalan. Un i dîs: «Cu la tô profession tu scuegnis savê il castilian». E lui: «La mê profession mi oblee a paiâ lis tassis, ma no a rinunciâ a la mê lenghe». Alore un gjendarme i dîs: «Se no tu fossis cussì in etât, ti spacarès la muse! Vergognôs! Purcit!». Par saltâ fûr, doi dîs dopo, al domande la cauzion a un predi: cincuante pesetas par se e vincjecinc pal so compagn di cele, un ambulant di pomis.
Sandri Carrozzo
TERITORIS – INTERNAZIONÂL. Gaudì, l’architet catalinist............
Antoni Plàcid Guillem Gaudí i Cornet (Reus, 25 di Jugn dal 1852 – Barcelone, ai 10 di Jugn dal 1926) al è stât un gjeniâl architet che al à lassât impuartantis oparis te capitâl catalane: un dai siei progjets plui famôs al è stât chel de catedrâl da la Sagrada Familia (te foto). Ma, come che o vin za ricuardât sul n. 12 dal Dicembar dal 2006 da «La Patrie dal Friûl», no ducj a cognossin ancje il so grant sens di sintîsi catalan, sostegnidôr de sô identitât catalane. Un aspiet che lu à puartât a paiâ in prime persone chest so spirt catalanist. Ai 11 di Setembar dal 1924 al partecipe a une messe clandestine pai 200 agns dai catalans vitimis dal esercit castilian e francês. I pulizais lu brinchin e lu metin in preson. Al rispuint dome par catalan. Un i dîs: «Cu la tô profession tu scuegnis savê il castilian». E lui: «La mê profession mi oblee a paiâ lis tassis, ma no a rinunciâ a la mê lenghe». Alore un gjendarme i dîs: «Se no tu fossis cussì in etât, ti spacarès la muse! Vergognôs! Purcit!». Par saltâ fûr, doi dîs dopo, al domande la cauzion a un predi: cincuante pesetas par se e vincjecinc pal so compagn di cele, un ambulant di pomis.


text:
Home Apparel & Accessories Apparel & Accessories (2) Art, Entertainment & Media (1) Business & Professional Services (1) Construction & Renovation (3) Education (1) Finance & Legal (3) Food & Beverages (1) Home & Garden (3) Real Estate & Insurance (1) Technology (3) | Burgenland Burgenland (384) Kärnten (767) Niederösterreich (1,667) Oberösterreich (1,645) Salzburg (949) Steiermark (1,568) Tirol (1,201) Vorarlberg (614) Wien (2,708) Baumgarten Andau Bad Sauerbrunn Bad Tatzmannsdorf Baumgarten Bernstein im Burgenland Bocksdorf Buchschachen Deutsch Kaltenbrunn Deutschkreutz Donnerskirchen Draßmarkt Eisenstadt Forchtenstein Frauenkirchen Gols Großhöflein Großpetersdorf Güssing Halbturn Heiligenkreuz im Lafnitztal Hirm Horitschon Hornstein Illmitz Jennersdorf Kemeten Kleinpetersdorf Kobersdorf Kohfidisch Lackenbach Lockenhaus Loipersdorf im Burgenland Lutzmannsburg Mariasdorf Marz Mattersburg Mönchhof Mörbisch am See Müllendorf Neudorf bei Parndorf Neudörfl Neufeld an der Leitha Neusiedl am See Oberpullendorf Oberwart Oggau am Neusiedler See Op Pamhagen Parndorf Pilgersdorf Pinkafeld Piringsdorf Podersdorf am See Pöttsching Purbach am Neusiedlersee Rechnitz Rohrbach bei Mattersburg Rotenturm an der Pinka Rudersdorf Rust Sankt Andrä am Zicksee Sankt Michael im Burgenland Schachendorf Schattendorf Siegendorf Sigleß Stegersbach Steinberg-Dörfl Steinbrunn Stinatz Stoob Stöttera Strem Tadten Trausdorf an der Wulka Unterrabnitz Unterwart Wallern im Burgenland Weiden am See Weingraben Weppersdorf Wiesen Wolfau Zillingtal Zurndorf
Sort by
Filtered By
Apparel & Accessories
-
Not evaluated yet Add to My list Added
- R Not evaluated yet Add to My list Added
-


text:
La impugnazion, la sentence, lis divisions_ La Cort Costituzionâl, cun sentence n. 159/2009, e à declarât la ilegjitimitât di cinc articui, su sîs impugnâts, de leç regjonâl dal Friûl-Vignesie Julie n. 29 dal 2007 su «Normis in cont di tutele, valorizazion e promozion de lenghe furlane».
Il ricors ae Consulte al jere stât presentât tal Fevrâr dal 2008 dal Guvier Prodi, che al veve ritignût che la leç e fos in contrast cun altris leçs dal Stât e in particolâr cu la leç 482/99 su lis minorancis linguistichis storichis.
La decision de Consulte – che si spietave za di cetancj mês daspò de prime sentade dal mês di Fevrâr stât – e je stade depositade ai 22 di Mai e e à jevât sù une vore di divisions, tacant dai stes judiçs dal organisim costituzionâl. De leture de sentence, di fat, si intuìs che su la cuistion no je stade unanimitât: il judiç relatôr, il vicepresident Ugo De Siervo, al à di fat rinunciât a scrivi lis motivazions de sentence, vadì in segn di dissension, e a lui al è subentrât il judiç Paolo Maria Napolitano (viôt l’articul te pagjine seguitive, n.d.r.).
I ûs publics_ La Cort e à tornât a marcâ il dirit di doprâ il furlan cu lis istituzions publichis, dut câs e à censurât lis normis de L.R. 29/2007 che a previodevin la pussibilitât di doprâlu ancje cui uficis de Regjon che no si cjatin intes zonis delimitadis. Declarade incostituzionâl ancje la norme che e stabilive di meti fûr in lenghe furlane i ats destinâts ae gjeneralitât dai citadins e lis comunicazions istituzionâls e la publicitât indreçadis a dute la regjon.
Cun dut che no si viôt parcè che la Regjon, inte sô autonomie, no puedi decidi lis sôs lenghis di ûs, al va dit ancje che gran part dai efiets «cassâts» a podaran sei distès ativâts dai citadins. La Regjon di fat e à uficis di rapresentance e URP ancje tes zonis furlanofonis e li si varà dirit di domandâ la plui part di chei ats ancje in lenghe furlane, tal plen rispiet de 482/99.
I organisims eletîfs_ Daûr de sentence, la leç regjonâl no pues lassâ ae autonomie dai Comuns e di chei altris ents lis modalitâts par garantî la traduzion a di chei che no cognossin la lenghe furlane intun Consei comunâl o intun altri organisim eletîf. La Cort e proibìs fintremai la ripetizion dai intervents in lenghe taliane o il dipuesit contestuâl de traduzion: masse pôc. Si varà simpri di garantî la traduzion simultanie. Une brute notizie par chei che a son cuintri i finanziaments pe lenghe furlane, parcè che di cumò indevant, seont la Cort, tai conseis comunâi al varà simpri di sei presint un interprete.
Toponomastiche_ Pe Cort, la nestre Regjon – che e à une competence concorinte, se no adiriture esclusive, in teme di toponomastiche – no podeve stabilî che i Conseis comunâi a podessin deliberâ la adozion di toponims nome par furlan. Pecjât che, prime de L.R. 29, al sedi stât un Decret legjislatîf dal Guvier (il 267/2001, su lis autonomiis locâls) a previodi totâl autonomie dai Comuns inte toponomastiche (escludût il non dal Comun). E pecjât ancje che il Stât italian al vedi fat bogns uficialmentri miârs di toponims dome par furlan. E cumò, ce fin fasarano?
Scuele_ Nuie assintiment cidin («silenzio-assenso»). Nuie ûs veicolâr de lenghe furlane. Nissune ore a la setemane par furlan. Chest si è let tai gjornâi talians dopo la sentence de Cort. La realtât e je invezit une vore divierse, ven a stâi: la sentence e à «improibît» no tant che si puedi meti in vore i proviodiments descrivûts sore, ma il fat che e sedi stade la Regjon a decidilu.
Seont la Consulte, di fat, chês decisions a puedin sei cjapadis dome des scuelis stessis, se no si viole la autonomie scolastiche. Par tant une scuele e podarès decidi di fâ metât des oris par furlan par dut l’an scolastic, cu la benedizion de Cort. E reste malapaiade naturalmentri la Regjon che, a chest pont, no rive a capî ce che e vûl dî la competence concorinte su la scuele stabilide tal 2001 e specificade tal 2002 cuntun decret di metude in vore dal Statût.
La uniche vitorie_ La uniche vitorie de Regjon e je la pussibilitât di sostignî l’insegnament dal furlan ancje tes scuelis fûr dal teritori delimitât. Bontât lôr!
William Cisilino
____________________________
CE ISE LA CORT COSTITUZIONÂL?
Par podê dâ ae Republiche taliane une Costituzion fuarte, la Assemblee costituente e decidè – tal 1948 – di metile un scjalin parsore di dutis chês altris leçs. Par chest e nassè ancje la necessitât di previodi une Cort Costituzionâl, cul compit di judicâ su la legjitimitât costituzionâl des leçs e dai ats che a àn fuarce di leç, dal Stât e des Regjons; sui conflits di atribuzion fra i podês dal Stât e su chei fra il Stât e lis Regjons e des Regjons fra di lôr; in fin, su lis acusis cuintri il President de Republiche (ven a stâi alt tradiment e atentât ae Costituzion).
La Cort – clamade ancje «Consulte» – e je componude di cuindis judiçs nomenâts par un tierç dal President de Republiche, par un tierç dal Parlament in sentade comune e par un tierç des supremis magjistraturis.
SPECIÂL – Il biel e il brut............
La impugnazion, la sentence, lis divisions_ La Cort Costituzionâl, cun sentence n. 159/2009, e à declarât la ilegjitimitât di cinc articui, su sîs impugnâts, de leç regjonâl dal Friûl-Vignesie Julie n. 29 dal 2007 su «Normis in cont di tutele, valorizazion e promozion de lenghe furlane».


text:
Andore
Andore al è un stât de Europe ocidentâl. La sô capitâl e je Andore-La Vella.
GjeografieModifiche
Al è un dai sîs plui piçui stâts de Europe, cun Sant Marin, Liechtenstein, Citât dal Vatican, Malte e il Principât di Muini.
Si cjate tal mieç des montagnis, jenfri la France e la Spagne, cuntune altitudin mediane di 1.996 metris s.n.m. Il pont plui bas al è al confin cu la Spagne, a 870 metros.
StorieModifiche
PopolazionModifiche
Dome il 33% dai residents al à la citadinance andorane; la maiorance (43%) e je di origjin spagnule, mintri che l'11% al è francês e il 7% portughese. Il restant 6% al à altris nazionalitâts.
La popolazion e je di cirche 70.000 personis, cuntune densitât di 54 abitants par chilometri quadri.
EconomieModifiche
La plui impuartant vôs de jentradis al è il turisim, pari al 80 par cent dal PIL. Ancje il setôr bancari al contribuìs ae economie, soredut par vie dal so stât di paradîs fiscâl.
ValudeModifiche
La monede di Andore e je l'Euro; il paîs, purpûr, nol à mai vût une monede proprie, doprant prime dal 2002 il franc francês e la pesete spagnule.
Contrariamentri ai altris piçui stâts europeans che a doprin l'Euro, Andore no cugne monedis.


text:
Manuela Quaglia (par cure di…), No dut al mûr, un viaç tal mont das stories contades da nôno Elio dal Codèt, Trep di Cjargne 2001.
“Ai amîs anzians / che di sigûr chestes / stories las àn sentudes / come me. // A chei di mieze etât / che, tornant cul pinsîr / aes lôr famees, / a sintaran par un / moment vicins / i lôr cûrs. // Ai zovins, che pûr / distrats de vite / frenetiche di vuei, a ur rive il timp / di scugnî fermâsi un / moment…”
E je la dediche che e vierç chest libri di passe cent pagjinis e che e compagne (p. 10) la fotografie di Elio Craighero, nassût a Trep ai 6 di Novembar dal 1913. Un om di chei di une volte, un om che al saveve tantis storiis e che al saveve contâlis. Une trentine di chestis a son racueltis culì, dividudis in cinc cjapitui: Un mac di contes, Stories e storiutes, Stries e striaments, Ator pe Cjargne cul Signôr e cun S. Pieri e Triscj spirts. Personaçs e situazions a son, dispès, chei stes che o vin cjatâts in altris flabis de tradizion furlane e no dome furlane: l’apontament cu la muart che si rimande, la mari di S. Pieri, i guriuts, il basalisc, l’orcolat, la tavaie e il baston magjics, Silverio e v.i. Ma a son ancje bielis sorpresis cun Dialibus andaribus e Domine Prodomine. Dutis contadis e scritis intal biel furlan cjargnel (la traduzion par talian, in rimpet, e je di Paolo Paron).
In plui des contis, a son ripuartâts i tescj di filastrocjis famosis tant che “Dontri vignîso”, “La moscje e il gri”, “Din don campanon”, e v. i. Ma la perle dal libri e je, salacor, un grimoire, vâl a dî un librut di formulis magjichis (undis), saltât fûr di un vieri scansel. Scritis intun talian che al clope, e nancje tant facilis di lei par vie dal timp che al à ruvinade la scriture (a son riprodusûts i tescj origjinâi scrits a man, cu la version a stampe da pît de pagjine), nus insegnin ce maniere che o vin di fâ par fâi cuintri ae fiere, ae epilessie, ae impotence, aes disgraciis in famee, ai nemîs, aes emoragjiis e v.i. Un document di impuartance antropologjiche e storiche straordenarie.
Il libri al è insiorât di une schirie di bielis fotografiis de Cjargne e di un cd: duncje, no dome lei ma ancje scoltâ ce che si à let. ❚


text:
Dutis lis gnovis
Cantiere Friuli, al è jessût un gnûf cuader dedicât a Europe e Friûl, là che si cjate ancje un contribût dal CIRF
Inte suaze dal progjet dal Ateneu Cantiere Friuli, inte golaine specifiche de cjase editore Forum, al è saltât fûr che nol è tant il libri Cittadini per l'Europa. Dal dibattito accademico alle politiche culturali, par cure di Matteo Daicampi e Francesco Emanuele Grisostolo.
Inte publicazion si dan dongje diviers contribûts di ancjetancj autôrs che a tratin i temis de identitât e de citadinance tra Europe e Friûl.
Un dai cjapitui al à unevore a ce fâ cu lis ativitâts dal CIRF. Cun di fat il so titul al è “L'Università del Friuli per un Friuli più friulano e più europeo” e al è firmât dal so diretôr, Enrico Peterlunger, e di Marco Stolfo.
Dentri dal libri si cjatin ancje altris contribûts dedicâts al pluralisim linguistic dal Friûl: a son chei di Federico Vicario, sui cent agns de Filologjiche Furlane, di Renato Oniga, diretôr dal Centri Internazionâl sul Plurilinguisim (CeIP) de Universitât dal Friûl, che al fevele de ativitât di chel Centri dal ateneu, di Matejka Grgič, in cont des comunitâts slovenis, di Alfredo Sandrini, che al presente lis ativitâts scolastichis di educazion plurilengâl inte Valcjanâl, e di Marco Stolfo, dedicât al Friûl european di Radio Onde Furlane.


text:
15 luglio 2010
Cemût puedio pensâ?
Prin di murî i à dit a gno pari "Sêstu content che ti ai fat un fi mascjo?" e po dopo e à sierât i voi par simpri.
Cemût puedio pensâ che la mê lenghe e je cence valôr se lis ultimis peraulis che e à dit mê mari prin di murî a son stadis par furlan?
[sintude par Radio, www.ondefurlane.eu, vuê dopomisdì]
nb: te foto la cuviertine da La Patrie dal Friûl, Mai 2008, speciâl "La Mame"
2 commenti:
- Daniela S. ha detto...
-
Molto bella come testimonianza. Toccante.
- 16/7/10 00:05
- Unknown ha detto...
-
Le storie a é fate da chei che le contin. Cjapin un contadôr di storiis bastian contrari che cu le voie di ironizâ al varès podût dî: Cemût puedio fevelâ le marilenghe se chiste lenghe a é muarte cun mê mâri?
Po cjapin un poete o un che a i plâs zuiâ cu lis peraulis par fâlu domandâ:
Se no tu âs nissun par fâcji da pâri cemût fâ pe lenghemâri?
Ma eco il plevan di siervizi daûr a predicjâ:Nol impuarte in ce lenghe che a si pree ma se no tu âs preât avonde a no tu pues spietâ misericordie ni dal fi ni de mâri.
Finalmentri, al si capirès il parcé che andé dôs sortis di furlans: Chei che van a messe parce che no an nuiâltri da fâ e chei che van a messe par scusâsi di vê tirât tancj porcos:-)
- 16/7/10 07:09


text:
I fruts che a fevelin dôs lenghis, o chei che a vivin intun ambient li che si ‘nt fevele plui di une, a rivin a capî miôr lis situazions ator di se, e chest ju puarte a vê plui capacitât di aprendiment e plui facilitât di comunicazion.
Al è il risultât di un studi de Universitât di Chicago, publicât su la riviste Psychological Science te metât di Mai, davuelzût suntun grup di fruts dai 4 ai 6 agns, dividûts in 3 categoriis: chei che a fevelavin dome une lenghe (inglês, in chest câs), chei che a ‘nt fevelavin une ma che in famee a ‘nt sintivin ancje altris, e chei che normalmentri a ‘nt fevelavin dôs.
Stant che i fruts a jerin piçui, i esperiments a son stâts une vore sempliçs: dut câs, e coventave logjiche e un fregul di intuizion.
Chei che a fevelavin dome une lenghe a àn passât il 50% des provis. Chei usâts a sintî plui lenghis a son rivâts al 76%, e miôr ancjemò chei bilengâi.
Il Professôr Boaz Keysar, psicolic e espert di comunicazion che al à vuidât il studi, al dîs che la inteligjence emotive e je impuartante tant che la capacitât di capî e di imparâ, par un frut, e che fevelâ plui lenghis al jude. Un grum.. ❚
✒ Radeschi
Un studi USA: i fruts bilengâi a àn plui snait............
I fruts che a fevelin dôs lenghis, o chei che a vivin intun ambient li che si ‘nt fevele plui di une, a rivin a capî miôr lis situazions ator di se, e chest ju puarte a vê plui capacitât di aprendiment e plui facilitât di comunicazion.


text:
Materiâl didatic pai fruts de scuele de infanzie e primarie par insegnâ a lei e a scrivi la lenghe furlane in mût creatîf e divertent.
Progjet realizât de Catidre di Didatiche des Lenghis Modernis de Universitât dal Friûl, di une idee de professore Silvana Schiavi Fachin.
Progjet didatic finanziât de Regjon Autonome Friûl-Vignesie Julie e de Universitât dal Friûl.
Detais
Redazion: Silvana Schiavi Fachin, Alessandra Kersevan e Marta Venuti
Consulent Sientific: Nereo Perini
Dissens: Dave Cutler
Progjet grafic: Paola D’Elia e Marta Venuti
An: 2007
Lenghis: furlan, talian
Editôr: Kappa Vu Edizions
Altris volums de serie: n. 0, n. 1, n. 2, n. 3, n. 4.Discjame


text:
✽✽ Al somee strani, ma si pues scomençâ de taule, dal gustâ, par rivâ a comprometi la percezion, la concezion di Friûl.
Agns indaûr e je sucedude une robe compagne pal vin. Cualchidun al veve decidût di tirâ vie la denominazion dal doc furlan, par cambiâle cuntun gjeneric e bausâr “Friuli Venezia Giulia”. Butade vie duncje une campagne promozionâl, chê di “Un vigneto chiamato Friuli”, cjalade cuntune vore di atenzion de bande dal marcjât internazionâl e considerade vincente di ducj i tecnics de comunicazion. Un autogol.
✽✽ Chê altre dì e je tocjade a di une altre robe di bevi, ancje se di un altri savôr, ma di impuartance economiche che e cres simpri di plui: la aghe cu lis bufulis. “Goccia di Carnia” e puartarà su lis butiliis il logo de Regjon.
✽✽ In sumis, tal setôr alimentâr, i prodots “tipics furlans” no àn di jessi plui individuâts in cheste maniere, ma intune divignince regjonâl che si clame apont Friûl Vignesie Julie.
Ce che no si rive a fâ tal cjâf de int, si prove a metilu in bocje.
Ma parcè movisi in cheste maniere, contrarie a cualsisedi considerazion di marcjât e di marketing?
✽✽ Isal forsit plui impuartant cirî di inmaneâ cheste muse regjonâl dal risultât concret? Al somearès di sì, se par esempli o cjalìn une altre cuistion. Il câs di Sapade. O cjatais dute la storie in chest numar, ma secont me al è impuartant segnâ un passaç: i sorestants regjonâi, che si movin sflacjôs e cun tante prudence su la cuistion dal so tornâ dongje al Friûl, àno fat il calcul di trops torneconts che a podaressin vignî a noaltris pe economie, pal turisim, pal sport?
✽✽ Ancje chi, la “ideologjie” regjonaliste e ven prime di dut: la domande dai sapadins di tornâ in Friûl e vûl dî ricognossi il Friûl, tant che une identitât ben precise e storiche, che no je chê de regjon cun Triest.
✽✽ La liste di chestis impostazions e je lungje, a scomençâ des sedis universitariis, ma al è destinât a cressi e al tocjarà, cu la scuse dai bêçs che no son, dutis lis formis di agregazion sociâl e teritoriâl che i furlans si son dâts tal ultin secul.
A falin, par malefede o par ignorance, e no fasin nancje il ben de Regjon. A stan dentri di une logjiche che no puarte disvilup reâl, che no libere energjiis, ma invezit assistenzialisim.
Cjapait la propueste dal redit di citadinance. No ise forsit la forme piês par introdusi chest mût di pensâ: “no soi jo che o ai di movimi, ma il stât, in chest câs la Regjon, che e à di judâmi”?
✽✽ Al vûl dî sburtâ la nestre zoventût viers un mût di pensâ contrari a dut ce che nus è stât insegnât di simpri. No è plui il lavôr la fonde dal nestri jessi, ma la “paiute” dai sorestants, par no fâ nuie.
✽✽ Cjalaitsi ator, no saressin tantis lis oparis di meti in vore: ambient, sigurece, traspuarts, turisim a domandin dome di jessi judâts, di vê int che e puedi meti man a sistemâ lis robis.
✽✽ Alore nol è un assegn, no je une targhete suntune butilie, nol è scancelant la peraule “furlan” dapardut che si fasin i interès di cheste Regjon. Al vûl altri. Chê braùre che dome il ricognossisi popul e comunitât, e pues dâ fûr.
Dree Valcic
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Al teme de muart, il grant cjantautôr cjargnel Zorç Ferigo i à dedicât plui di une cjançon di chês dal sô grup Povolâr Ensanble. Us proponìn il test di une di chestis. Publicade intal 1981, duncje cuant che la “invasion” di Halloween no jere rivade in Friûl, e tache propit cuntun riferiment a lis cavocis cun lis cjandelis dentri, tradizion che e jere ben presinte ancje in Cjargne. Il test nus conte di cemût che i fruts a vivin la muart, scuasit tant che un zûc, un alc che si à sintût fevelâ par cemût che e pues sucedi, une formule religjose, une robe “di grancj” di no disturbâ.
Cjantôsa dai agnuluts
Muart a è una cavoça
cun denti una cjandela
e i dincj di stecs
Muart a è una pelanda
bandiera di piratas
plena di blecs
Muart a è un vuarbìt
ch’al peta su tai vôi
colp-di-malore
bagno-dopogustât
clapada tal cernêli
Chi Tocca I Fili Muore
Muart a è trai la recuie
a un vecju in varas
limuesina dal sâl
«Jo ch’i lu ai tocjât,
ch’al è grant coragjo,
i puartarai la crôs e tu il ferâl»
Muart a è i Novissimi
imparâts a dutrina
(e cumò ju dîs:)
Muart a è tal orden:
Morte Giudizio
Inferno e Paradîs
Muart a è un giûc di batisasso
giuiât sotvôs par no
disturbâ i corots
Muart a è un giûc
– …le bombe del canon… –
ch’i no vin finît da macarots
Muart, lâra di not
ch’a gira pa vila
a pisclâ tal plat
Muart, çaupa avonda
s’a roba i fruts
ch’a no pain riscat
Muart a è chest nuia
garofui multrinâts
boss par tet
Muart a son chestas gravas
ch’a clamin dal Signôr
cença furmia
nè çupet
(Giorgio Ferigo, 1981) ❚
✒ Redazion
La muart pai fruts in tune cjançon di Ferigo............
Al teme de muart, il grant cjantautôr cjargnel Zorç Ferigo i à dedicât plui di une cjançon di chês dal sô grup Povolâr Ensanble. Us proponìn il test di une di chestis. Publicade intal 1981, duncje cuant che la “invasion” di Halloween no jere rivade in Friûl, e tache propit cuntun riferiment a lis cavocis cun lis cjandelis dentri, tradizion che e jere ben presinte ancje in Cjargne. Il test nus conte di cemût che i fruts a vivin la muart, scuasit tant che un zûc, un alc che si à sintût fevelâ par cemût che e pues sucedi, une formule religjose, une robe “di grancj” di no disturbâ.


text:
Baden-Württemberg
Baden-Württemberg,o in aleman Baade-Wiirdebäärg,al e un dai 16 Stâts federâts de Gjermanie.Logat in te aree sud-occidentâl dal Paîs,aj a une superficie di 35 751 km² e une popolazion di 10,6 milions di abitants. Al e ancje il tierç land todesc sie par estension e sie par popolazion.
Gjeografie fisiche e politicheModifiche
Il Baden-Württemberg al confine a ovest cun la France (Alsazie),a sud cun la Svuizare (Basilee Citat,Basilee Campagnie,Sciaffuse,Argovie,Turgovie,Zuric) e a nord e est cun i Stâts todescs de Baviere,Assie e Renanie-Palatinât.Lis sôs citâts principai a son Stucarde (Stuttgart),Mannheim,Karlsruhe,Friburg im Breisgau,Heidelberg,Heilbronn,Ulme (Ulm),Tubinghe (Tübingen),Pforzheim e Reutlingen.Il Ren tracce par gran parte dal so tragjit il cunfin occidentâl e meridionâl.A est dal Ren a je logade la Foreste Nere (par todesc Schwarzwald),la plui grande cjadene montuose dal stât.Al sud invezit,Il Baden-Württemberg al condivit cun la Svuizare il Lat di Costanze (Bodensee) e i pîs das Alps.Il Giure-Svevi, Schwäbische Alb par tedesc,a si estind dal Lat di Costanze occidentâl atraverse il Baden-Württemberg fin al Nördlinger Ries lunc une fascie di teritori lungje plui o manco 220 km e largje 50 km.
StorieModifiche
Suddivision aministrativeModifiche
Il Baden-Württemberg al è dividût in 35 circondarîs (Landkries) ragrupâs in quatri distrets governatîfs (Regierungsbezirke):Friburg im Breisgau,Karlsruhe,Stucarde (Stuttgart) e Tubinghe.
La cjartine a mostre lis logazions di ogni singul circondari in tal Stât:t:
- Alb-Donau (UL)
- Biberach (BC)
- Lat di Costanze (FN)
- Böblingen (BB)
- Brisgovie-Alte Foreste Nere (FR)
- Calw (CW)
- Costanze (KN)
- Emmendingen (EM)
- Enz (PF)
- Esslingen (ES)
- Freudenstadt (FDS)
- Göppingen (GP)
- Heidenheim (HDN)
- Heilbronn (HN)
- Hohenlohe (KÜN)
- Karlsruhe (KA)
- Lörrach (LÖ)
- Ludwigsburc (LB)
- Men-Tauber (TBB)
- Neckar-Odenwald (MOS)
- Ortenau (OG)
- Ostalb (AA)
- Rastatt (RA)
- Ravensburg (RV)
- Rems-Murr (WN)
- Reutlingen (RT)
- Ren-Neckar (HD)
- Rottweil (RW)
- Schwäbisch Hall (SHA)
- Foreste Nere-Baar (VS)
- Sigmaringen (SIG)
- Tubinga (TÜ)
- Tuttlingen (TUT)
- Waldshut (WT)
- Zollernalb (BL)
Insieme a ogni circondari,a son 9 citâts extracircondarialîs ca son:
PoliticheModifiche
Il parlament dal Baden-Württemberg a si clame Landtag (assemblee statâl).
La politiche dal Baden Württemberg a je simpri stade dominade da le Union Cristiane Democratiche di Gjermanie (CDU) che fin tal 2011 aveve guidat duç i guviers,eccet tal 1952.Il 27 di Març 2011 invezit i eletors ai an abandonât lis coalizions Cristiano-Democratiche e di centro-diestre,par votâ une coalizion di centro-sinistre guidade dai Verts e dai socialdemocratics che ai an une magjorance asicurade da quatri sielis al parlament dal stât.
Dal 1999 al 2001,il Partit Republican al deteneve cualchi siele al Landtag.


text:
Il romanç L’agnul de dismenteance de scritore slovene carinziane Maja Haderlap al à otignût il Premi “Bruno Kreisky” pal libri politic dal an 2011. La autore e presente la storie di une zovine slovene e dai slovens de Carinzie sot la ditature naziste. Un lavôr dulà che la autore e cîr di presentâ la situazion de minorance slovene di un pont di viste personâl.
Ma nol finìs chi il sucès de slovene carinziane: e je stade simpri jê che e à vinçût tal 2011 ancje il XXXV premi prestigjôs, “ngeborg-Bachmann”, di 25 mil euros. Istituît dopo la muart de poete austriache Ingeborg Bachmann (1926-1973), al è un dai premis leteraris plui impuartants no dome in Austrie ma in dut il teritori di lenghe todescje. Fin de sô istituzion tal 1977 al à judât chei che lu àn vinçût – come Ulrich Plenzdorf (1978), Franzobel (1995), Uwe Tellkamp (2004) e Tilman Rammstedt (2008) – a deventâ romanzîrs di grant sucès.
Cun chei sucès, Maja Haderlap (na
Graciis a jê, la storie e la situazion storiche disgredeade tor la minorance slovene in Carinzie si è trasformade inte forme leterarie che e fevele des esperiencis personâls e autobiografichis. ssude tal 1961 a Bad Eisenkappel/Železna Kapla) e je considerade la vôs liriche e leterarie plui impuartante tra i scritôrs austriacs de minorance slovene. ■
JANEZ ERAT
AUSTRIE. Il Premi leterari “Kreisky” pal romanç Agnul de dismenteance (Engel des Vergessens)............
Il romanç L’agnul de dismenteance de scritore slovene carinziane Maja Haderlap al à otignût il Premi “Bruno Kreisky” pal libri politic dal an 2011. La autore e presente la storie di une zovine slovene e dai slovens de Carinzie sot la ditature naziste. Un lavôr dulà che la autore e cîr di presentâ la situazion de minorance slovene di un pont di viste personâl.


text:
Vichipedie:Aministradôrs
I Aministradôrs a son utents regjistrâts inte Vichipedie che 'nd àn particolârs dirits ("sysop rights"). Le politiche curinte de Vichipedie e je di dâ chest acès liberamentri a ducj chei che a son stâts contribuents de Vichipedie par un pôc e che a son utents cognossûts e fidâts de comunitât. Fevelant in gjenerâl, in pratiche al è un pôc pi dificil deventâ aministradôrs. Purpûr, diviers aministradôrs a son creâts ogni setemane.
"Chest a no dovares jessi une grande robe" come Jimbo Wales, fondâtor dap progjet Wikipedia, a 'nd à dit.
I aministradôrs no 'nd an une speciâl autoritât garantide, e a son compagns a ducj chei altris pes responsabilitâts editoriâls. Cualchi utent de Vichipedie e considere i tiermins "Sysop" e "Aministradôr" come sinonim di delators, che fasin dome il non dai utents che rindin ben e che samein personis siguris e simpatichis e che par chest ind' an vantaçs e funzions in plui. Purpûr si dovares capî che i aministradôrs no 'nd an un particolâr podè sui altris utents fûr che chel di meti in opere lis decisions cjapadis dai utents.
La comunitât e cjale ai aministradôrs par chei lavôrs essenziâls che e àn bisugne dal acès extra che i aministradôrs 'nd àn. Chestis personis a'nd àn di cjalâ lis discussion dai vôts pes eliminazions e mei in at lis decisions cjapadis, di tignî o eliminâ chescj articui, tignî ancje di voli i articui gnûfs o gambiâts par intervignî daurman in câs di vandalisims evidents, e ancje rispuindi ai utents che'nd àn bisugne di une man di cualchidun che vedi acès aministratîf. I utents si spietin che i aministradôrs a sedin membris esperts de comunitât, e par chest spes i utents che'nd àn bisugne di alc a ricoraran ai aministradôrs par conseis e informazions.
Alore, cuale ise la cuestion?[modifiche il codiç]
Il software Wiki al à un dôs funzions impuartantis che a son protezudis. Di chestis funzions, i aministradôrs a àn acès aes seguintis.
Pagjinis protezudis[modifiche il codiç]
- Modificâ diretementri la Pagjine principâl, e lis altris pagjinis protezudis. Par informazions e aiût, cjale Vichipedie:Modificâ la pagjine principâl. Tu puedis dâ conseis sui cambiaments su Discussion:Main Page. La pagjine principâl e jere il bersai di une vore di vandalisims; par chest, o vin scugnût adotâ chest compromès par tignî libare la pagjine di benvignût de robis fastidiosis.
- Protezi e gjavâ la protezion a lis pagjinis. Lis pagjinis a son protezudis dome in circostancis raris - par informazions e aiût cjale Vichipedie:Politiche di protezion.
Eliminâ e ripristinâ[modifiche il codiç]
- Eliminâ lis pagjinis e il lôr storic. Par informazions e liniis guide, cjale Vichipedie:Politiche di eliminazion e (plui completementri) Vichipedie:Liniis guide pes eliminazion pai aministradôrs. Par sugjerî l'eliminazion di une pagjine (daspò vê let lis pagjinis su la politiche e lis liniis guide!), cjale Vichipedie:Vôts par l'eliminazion des pagjinis. Ogni tant, l'eliminazion e je une cuestion tecniche, par esempli cuant che si scugne eliminâ une pagjine di redirezion gambiant il non a un articul, o une pagjine cul storic dut a tocs e à di jessi eliminade e i tocuts tornâts a meti dongje. Ogni tant invezit, e je dome une cuestion di netâ fûr modifichis sbaliadis, cence un significât, o di gjavâ materiâl che al è stât copiât di un altri sît e che nol rispiete il copyright.
- Cjalâ e ripristinâ lis pagjinis eliminadis e il lôr storic. Cjale Vichipedie:Ripristinâ par informazions e liniis guide. Par votâ su le decision za cjapade di eliminâ une pagjine, cjale Vichipedie:Vôts par l'eliminazion des pagjinis
- Eliminâ par simpri une figure. Une volte che une figure e je stade eliminade, no si pues plui tornâ indaûr. Par informazions e aiût, cjale Vichipedie:Politiche par lis figuris.
Par sugjerî une figure di eliminâ (daspò vê let la politiche su lis figuris), cjale Vichipedie:Figuris di eliminâ. Se tu vuelis ripristinâ une figure eliminade, tu âs di vê une copie (se no no si pues ripristinâle), dopo cjale Vichipedie:Vôts par l'anulament de eliminazion. Note che no je une reson particolâr parcè che lis figuris no puedin jessi ripristinadis: chest al è dome il mût di vore dal software al dì di vuê.
Anulament des modifichis[modifiche il codiç]
- Anulament veloç de modifichis des pagjinis. Ducj i utents (jentrâts cul lôr sorenon o no) a puedin tornâ a une version precedente di une pagjine.
I aministradôrs àn un imprest plui automatic e veloç par anulâ lis modifichis fatis di utents anonims. Cjalant i contribûts di un utent, un leam al sarà cussì: [rollback] – al comparirà dongje aes modifichis che a son in alt tal storic des modifichis. Fracant su chest leam al fasarà tornâ la pagjine ae ultime modifiche che no je di chel utent, cun somari de modifiche (Tornât a puartâ X ae ultime version di Y) e la segnalarà come une piçule modifiche. Di pôc timp, i aministradôrs a puedin ancje tornâ imburît a une version precedente cuant che a cjalin lis diferencis.
Aplicazion de decisions dal Comitât di arbitri[modifiche il codiç]
I aministradôrs a'nd àn l'autoritât di meti in opare lis decisions dal Comitât di arbitri.
Cjale: Vichipedie:Richiestis di arbitri/Aplicazion di une decision
Platâ i vandalisims intai Ultins cambiaments[modifiche il codiç]
- Sysops puedin platâ i vandalisims dai Ultins cambiaments. Par fâlu, zonte &bot=1 a le de URL doprade par acedi ai contribûts di un utent. Par esempli,
http://fur.wikipedia.org/w/wiki.phtml?title=Special:Contributions&target=Michael&bot=1. Cuant che tu seguissis chescj leams inte liste dai contribûts, la modifiche origjinâl e l'anulament a saran platadis inte visualizazion predeterminade dai Ultins cambiaments (chest parcè che chestis modifichis a son segnadis come fatis di un "bot", e no implenâ i Ultins cambiaments cun chestis modifichis). Duncje a saran platadis se no si frache sul leam "bots" che al impueste la variabil hidebots=0. Lis modifichis no son platadis inte liste dai contribûts, tal storic de pagjine o te pagjine par tignî di voli un articul. Lis modifichis a restin inte base di dâts e no son gjavadis, ma no son pi mostradis intai Ultins Cambiaments. Cheste funzion e je par combati il vandalisim in grant stîl, e no dovarès jessi doprade par anulâ lis modifichis che semplicementri no ti plasin.
Meti e gjavâ blocs[modifiche il codiç]
- Blocâ recapits IP, ranges IP, e accounts dai utents par un timp determinât o par simpri.
- Gjavâ i blocs a recapits IP, ranges IP, e accounts dai utents.
- Cjale Vichipedie:Politiche di bloc par plui informazions su cuant un bloc al è apropriât e cuant no. Cjale Speciâl:Ipblocklist par i recapits e i nôns utents atualmentri blocâts.
Queries inte base di dâts[modifiche il codiç]
- Cuant che Speciâl:asksql al è atîf, i sysops a puedin eseguî queries di sole leture inte base di dâts. Cuant che nol è atîf, o se no tu sês un espert dal lengaç SQL, o no tu sês nancje un sysop,
tu puedis domandâ l'esecuzion di une query in Vichipedie:Richiestis di query SQL. Se i utents a vuelin queries che a puedin durâ pi di 30 seconts, dovaressin discjamâ la copie di backup e la base di dâts MySQL e daspò eseguî la query sul lôr ordenadôr. Vichipedie:Queries inte base di dâts racomande di no lançâ query che a cjaparessin plui di dîs seconts.
Design e traduzion dal aspiet grafic[modifiche il codiç]
- Dal 6 di Dicembar 2003, i sysops a puedin gambiâ il test de interface modificant lis pagjinis intal MediaWiki namespace.
Chest al comprent i tescj al inizi des pagjinis, par esempli "Special:Whatlinkshere" e la pagjine che un utent blocât a viodarà cuant che a provarà a modificâ une pagjine (MediaWiki:Blockedtext).
- Dal 3 di Zuin 2004, i sysops a puedin modificâ il stîl de interface cambiant CSS dal sfuei di stîl monobook in MediaWiki:Monobook.css.
Deventâ un aministradôr[modifiche il codiç]
Se tu vuelis vê un acès sysop zonte il to non a Vichipedie:Elezion aministradôrs seguint lis liniis guide presentadis ca parsore, e a scomençarà une votazion a cui puedin cjapâ part ducj i editôrs de Vichipedie che a decidarà se tu puedis deventâ un aministradôr
Al è racomandât che tu scrivis pe Vichipedie par un pôc prime di domandâ di deventâ un aministradôr, parcè che i altris utents a varan di imparâ a cognossiti prime di dâti il lôr vôt.
Stâ atent, par plasê! Se tu deventis un aministradôr, ti domandin di doprâ cun atenzion chestis funzions, specialmentri la pussibilitât di eliminâ lis pagjinis e il lôr storic, chê di eliminâ lis figuris (no si pues tornâ indaûr!), e la funzion par blocâ recapits IP. Tu puedis capî lis tôs gnovis abilitâts inte pagjine Vichipedie:Guide pai aministradôrs.
Altris gjenars di acès[modifiche il codiç]
Dongje ai aministradôrs a son une serie di altris gjenar di utents identificâts, che a son presentâts ca sot in ordin assendent rispiet al podè che a àn. (I aministradôrs, clarementri, a vegnin daspò dai utents jentrâts.)
Utents jentrâts[modifiche il codiç]
Utents cun un acès normâl, e ancje i visitadôrs che no son jentrâts cun tun non utent, a puedin fâ purpûr gran part de robis, includude le plui impuartante: modificâ i articui e dâ une man cui Compits di mantigniment de Vichipedie.
Ma dome i utents jentrâts cul lôr non a puedin cjamâ su files o gambiâ non a lis pagjinis; cjale Speciâl:Userlogin pe jentrade.
Burocrats[modifiche il codiç]
Utents cul stât di "burocrat" a puedin trasformâ altris utents in sysops (ma no gjavâ il stât di sysop). I burocrats a son creâts da altris burocrats sui progjets dulà che a esistin, o da stewards in chei che no'nd àn ancjemò nissun burocrat. I cambiament di sysop a son regjistrâts in Speciâl:Log/rights Vichipedie:Log dai burocrats. I cambiament di sysop da part dai stewards a son regijstrâts in Meta:Special:Log/rights ma i pôcs stewards che a dan ativementri dirits di sysop ai utents inte Vichipedie par inglês lu fasin doprant il lôr stât di burocrats locâi, cussì che cheste distinzion e je pitost academiche.
Stewards[modifiche il codiç]
Utents cul stât di "steward" a puedin gambiâ il gjenar di acès di ogni utent di cualsisei progjet di Vichipedie. Chest al inclût dâ e gjavâ acès sysop, e marcâ cierts utents come bots. Lis lôr azions a son regjistradis intal Meta:Bureaucrat log. La richieste di assistence a un steward a pues jessi fate su m:requests for permissions. In gjenar, chescj utents a no fasaran robis che a puedin jessi fatis dai burocrats locâi.
Svilupadôrs[modifiche il codiç]
Il nivel pi alt di acès tecnic (in pratiche al è un grup di nivei, ma la diference tra di lôr no son verementri visibilis pai utents) al è chel di "Svilupadôr", destinât a chei che a puedin fâ cambiaments diretementri al Software de Vichipediee ale base di dâts. Cheste int no fâs lis funzions aministrativis, fûr che controlâ i sock puppe e tornâ a assegnâ modifichis ai utents. Tu puedis contatâ chescj utents vie le mailing list Wikitech-L. Cjale m:Developer par une liste dai svilupadôrs e par altris informazions.
Abûs dai aministradôrs[modifiche il codiç]
Un aministradôr al pues jessi degradât se al abuse dal sô podê. Al moment, i aministradôrs a puedin jessi gjavâts o par decrêt di Jimbo Wales o par decision dal Comitât di arbitri. Chestis autoritâts a puedin ancje decretâ cjastiis pi piçui pai aministradôrs problematics, par esempli la restrizion dal ûs di ciertis funzions. L'abilitât tecniche di gjavâ il stât di aministradôr al reste ai stewards.
Riclams e problemis[modifiche il codiç]
Se tu crodis che un aministradôr al si sedi compuartât mâl o impropriementri cuintri di te o un altri utent, tu dovaressis esprimi lis tôs opinions diretementri al aministradôr responsabil. Prove a rivâ a une soluzion intun mût civîl e ordenât. Purpûr, se la cuestion no je stade risolte, tu puedis lâ indenant cun altri azions seguint la pagjine Vichipedie:Risolvi lis disputis.


text:
diumenge, de març 16, 2008
Busy + no pc + robis di fâ + pocje voie di scrivi
Za Març doi mês cence scrivi nuie... ma il titul al dîs dut. o vevi mandât vie il computer, e cumò al è tornât, comedât forsit ancje se îr di matine neancje no si impiave... pal rest nuie, stoi studiant come che no ai mai fat, miercus o ai l'esam, e sperin che sedi la volte bune, ancje se a son 3 agns che lu disi. Martars si lauree L., podevi magari jessi ancje jo, o magari no, o magari al è dome destin, ma jugn/lui mi va ben compagn, baste finî prest che se no mi impantani culì. bologne e je simpri bologne, lis robis di fa a son chês, cumò mi stavi sintint un pôc di rap par napoletan, îr di sere mi soi viodût Capo Nord un filmut a bas presit ma interessant, ancje se par cualchi toc o ai scugnût domandâ al interprete. In pratiche 5 napolentans a van prime a Amburgo po a Oslo a cirî lavôr. e un al rivarà fin a Capo nord. Lenghe interessante il napoletan, il furlan al à un sun diviers, ma a mi plasin dutis lis lenghis, de prime ae ultime. Domenie e je ancje pasche. e sarà une pasche di studi crodi. sperin che il timp al restedi come che al è cumò, innulât e cuntun biel aiarut... my perfect weather
Etichetis: Bologne, universitât
Subscriure's a: Missatges (Atom)


text:
#25 – Creance
Dal so voli di mandule glassade, la colombe e pâr cjalâ Manuela di stos, biel che lis alis si sfantin par simpri dentri de fumate des scovacis.
I à pensât parsore une setemane dilunc, intant che il dolç i cimiave cu la muse mieze spilucade. Le veve tacade tun moment di gnervôs, gjavant vie la scusse di zucar e robant cualchi candît. Ma no le varès mai mangjade dute: a jê no i plasevin nancje, i dolçs di chê fate.
E varès vût di sgnacâle ae vicine, chê restade vedue, magari cu la scuse di lâ a cjatâle, che no jere nancje stade al funerâl. Cumò però no podeve mighe regalâle, dute becolade e cu la scjate ruvinade.
E varès podût puartâle a chel dal plan sot, che sô mari e tignive ancjemò lis gjalinis. Ma trai une colombe cuasi interie intun pulinâr i pareve un pecjât mortâl.
Miôr sfruçonâle inte terace. E se a fossin rivadis lis furmiis? Alore si podeve lassâle tal parcut dal condomini. Dopo però a saressin vignudis dongje cuissà cualis besteatis.
La miôr soluzion e jere chê di butâle vie. No tal umit, tra i scus di ûfs e i fondacjs di cafè, si sarès sintude in colpe, ma, sierade inte sô confezion, dentri dal sac de indiferenziade, forsit e sarès stade recuperade di cualchi bastardin… te discjarie.
Il viaç fin al plan tiere al fo un torment, al pareve che dut il palaç si fos metût dacuardi par balinâ ator. Rivade difûr, si premurà di platâ il sac daûr di chei altris.
La buinore, sacraboltant pe svearine che no veve sintût, si invià jù pes scjalis, juste in timp par viodi il camion des scovacis puartâsi vie i siei refudums. Manuela si lassà scjampâ un rideç, prime di cjapâ la machine e inviâsi cjantuçant tal trafic de citât.
Inte polse cu lis coleghis, tra un jesolament pai dispatriâts di vuere e une voglade ae gnove buteghe di vistîts, si sarès concedude un capucin cuntune brioche e magari, tal dopomisdì, i varès ancje lassât l’euro dal carel al neri fûr dal supermarcjât. Dal rest, al bastave pardabon un piçul gjest par sintîsi miôr e judâ chei altris.
di Cjicechepicjedispicjelacite
#1256


text:
Novembar – PRIME PAGJINE – L’EDITORIÂL. L’ultin pataf ae sacralitât di Aquilee / (L)INT AUTONOMISTE. Ae fin e je dome une cuistion di dignitât / PAGJINE 2 – Il Friûl al è il pues just par promovi e par meti in vore la interculturalitât / Riflession academiche sul rûl des lenghis e des minorancis / PAGJINE 3 – SINDIC JO MAME. «La adesion ae ACLiF e jere un at dovût, o sarìn sul confin ma si sintìn furlans al 100%» / PAGJINE 4 – Cence retoriche, une preiere di pâs in onôr dai muarts di dutis lis vueris / CULTURE. Walter Tomada, Fausto Zof, Il Friûl vie pai secui / PAGJINE 5 – PATRIARCJIS FÛR DAL ORDENARI. LA STORIE – Il regâl plui biel di Pelegrin II / PATRIARCJIS FÛR DAL ORDENARI. I PROTAGONISCJ – Il Patriarcje in lote cun Trevîs e Gurize / PAGJINE 6 – La lezion di libertât di Rosina Cantoni intes sôs poesiis in marilenghe / PAGJINE 7 – LA INTERVISTE. A torzeon pal “Cryptofriûl” di Raffaele Serafini / Viodûts di daûr il bancon: Raffaele Serafini, ostîr di Contecurte / PAGJINE 8 – FRIÛL EUROPE. I cuarante agns de “Cjarte di Strasburc” e la gnove grande manifestazion a pro de uficialitât de lenghe asturiane / AUSTRIE. Dibatit sui oraris dai locâi: viertiduris o restrizions pai amants dal “Dopo schi”? / SLOVENIE. La cuarte bugade no lasse cuiets: il Covid al torne a fâ pôre / PAGJINE 9 – NATURE E AMBIENT. 1_Tropis speciis di anfibis e di retii vivino in mont e cemût stano? / PAGJINE 10 – MUSICHE. I Concierts di Sant Martin in Cjargne dai 6 di Novembar ai 19 di Dicembar / PIRULIS DI TEATRI. Angeli, Turoldo, Pasolini e Candoni: lis dedichis dal Teatri Stabil Furlan / PAGJINE 11 – LA TIERE E LA GREPIE. La culture sostignibile dal pôl: Friûl-VJ prin in Italie / FONDAZIONE FRIULI. Aquilee, Museu plui acessibil / ART TAL TAC. Lis emozions dai cjants de tradizion popolâr furlane / PAGJINE 11 – IL FRIÛL VIODÛT DAI SCRITÔRS. Intes pagjinis di Ivo Andric la epopee dai marangons furlans libars di scugnî lâ / IL FRIÛL VIODÛT DAI SCRITÔRS. Dôs voltis in preson pes sôs ideis, par difindi coerence e moralitât ||
*** I articui a son disponibii fracant sul titul. Buine leture.


text:
Cividât: Forum Iulii
Home Trois Troi Furlan Cuarte tape Cividât Foto 1
Castelmonte - Masarolis
Località attraversate
Sul fonts il cjampanili e la façade principâl dal domo dedicât a S. Marie Assunte.
Dopo un fûc (1186) e il taramot (1448), si à tacât la costruzion dal domo di cumò. L'architet incargât (Erart di Vilac) al è stât ancje il progjetist dal Puint dal Diaul (ma al murì prime di completâ la glesie).
Di osservâ la pale di arint di Pelegrin II (une opare mestre di art dal oresin medievâl) e di cirî, invezit, la lastre cun S. Jacum plui grande e i siei simbui di pelegrin.
Steme comunâl
di Cividât
Castelmonte - Masarolis
Località attraversate
Steme comunâl
di Cividât
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Un rosari di cjasis01 di Zenâr 2004
Otubar, rosari. Ancje in mai si dîs rosari, ma ce diference fra il preâ legri de stagjon fluride che si vierç al cjalt e il preâ pinsirôs de stagjon che si siere. Cu lis rosis si furnìs une nuvice ma si compon ancje une corone di muart, a conferme de veretât profonde de Bibie, là che e dîs che ogni robe e à dôs musis. Cuant che and à pocjis.
Il rosari, se o vuei jessi sclet, mi à simpri dit pôc. Lu ai simpri cjapât par une prejere un pêl stufadice, come contâ lis pioris par fâ vignî la sium. In plui il pinsîr mi va a un predi mataran che, tun moment di libertât, mi à dit: Se jo o ai di dî a mê mari cincuante voltis la stesse robe, o che no capìs nuie o che no à voe di dâme.
Ma jessint une prejere vielonone, e scuen vê une sô significazion e si fâs ben a lâ a cirîle. O cîr ancje jo di fâ cussì.
Il rosari al ven de rose, dal garoful. I cristians a an di jessi i garofui dal mont. Naturalmentri garofui gjenuins, no di plastiche, o plastiche a forme di garofui come chê dal simitieri, a testemoneance di un amôr che nol esist.
A disin che lu an inventât i fraris par che ancje la int, inleterade, e compagnàs la lôr salmodie cun 150 Avemariis. Nol è just lassâur ai predis e ai fraris lesclusive di une robe fondamentâl come la preiere. Come che nancje i fraris e i predis no an di lassâi a la int lesclusive dal lavôr e dai fastidis dal vivi.
Ancje la monontonie di cheste preiere le met dongje de monotonie de vite: 150 dîs di scuele, cincuante dîs di vore, trente dîs di ospedâl, la vite simpri compagne di une femine in cjase, lis oris di un operari in fabriche. Une stufe che dome un grant amôr al pò dâi un sens di bielece e di novitât.
I misteris dal rosari a son come i fats de vite. La glesie e clame i fats de vite di Crist misteris, parcè che a son alc di plui di un dât anagrafic. Imparìn a cjalâ e a lei i fats de vite e de storie come misteris, in profonditât. La reson e à di trasformâ i misteris di chest mont in fats, ma la fede e à di trasformâ i fats in misteris.
Inte vite a son i misteris gaudiôs o de sperance (une nassite, un matrimoni, il lâ a scuele, il fâ sù la cjase, il progjetâ). And è. No tancj ma and è. Cirìn di no strassâ ancje chei pôcs cu la distrazion, la superficialitât o legoisim. I misteris dolorôs ducj ju cognos. Chei gloriôs nissun no ju viôt, però a coventin ancje chei par vê il rosari intîr. Cence la sperance, la sigurece de resurezion e de glorie, la vite no je complete e no à nancje sens. Cussì, cuant che o patìn, so rivìn, pensìn che no sin dapît de corone ma dome a mieç e al mancje un altri toc.
La corone dal rosari mi fâs pensâ al paîs. Tantis fameis come i grignei de corone. Ma nol baste vê i grignei par fâ une corone. Bisugne che a sedin peâts un cul altri. Cussì no bastin lis cjasis par fâ un paîs. Bisugne che a sedin peadis. E biel che la corone e je peade cul fiêr, lis cjasis si pò peâlis dome cul amôr e la condivision. Par chel o dîs che un rosari di cjasis al è plui grant che no un rosari di grignei. Ma salacôr ancje il cjatâsi insieme a passâ i grignei de corone al è un mût par trasformâ un paîs in tun rosari vivent.
Si sa che i viei a an doprât plui la corone che lis gramulis e nol jere just. Come che nol è just doprâ dome lis gramulis intun egoisim cjamât di superficialitât e disperazion.


text:
Plui furlan tes istituzions, sù mo!
✽✽ La sentade di insediament dal gnûf Consei regjonâl dal Friûl-Vignesie Julie si è vierte cul zurament dai 49 neu elets conseîrs regjonâi. Ducj a àn lete la formule rituâl in lenghe taliane: «Giuro di essere fedele alla Repubblica e di esercitare il mio ufficio al solo scopo del bene inseparabile dello Stato e della Regione». Il regolament al previôt che si puedi pronunziâ ancje tes lenghis minorizadis feveladis in regjon e ricognossudis par leç, e cussì in disevot le àn ripetude in lenghe furlane, doi par sloven, un par todesc.
Un – Piero Camber di Forza Italia, no gnûf a provocazions di cheste fate – al à doprade la formule par latin, aben che no fos consintude, cu la motivazion che e je «une lenghe che bessole e rapresente lis lidrîs de nestre bimilenarie civiltât cristiane – al à dit -: lis sôs tradizions, i siei valôrs che al è nestri compit no dome di difindi, ma di valorizâ, in primis esaltant chel che al unìs e no chel che al divît».
✽✽ Salacor, il conseîr Camber al pense che fevelâ par furlan, sloven o todesc al sedi sinonim di division. Nô o pensìn propit il contrari. O vivìn intune tiere che di simpri e mastie tantis lenghis. E te lenghe si lei ancje la identitât di un popul. Cui che al nas ta cheste tiere e al pense che la identitât no sedi un repert di museu, ma «un element dinamic, inclusîf – ricuardant lis peraulis di Agnul Floramo intun so biel intervent sul teme -, no pues no jessi une persone di mentalitât vierte e di grandis visuâls». Po, vê a cjar, capî e valorizâ la diversitât “interne” al jude a jessi plui vierts tai confronts di chê “esterne”.
✽✽ Po ben, cence vê la pretese di fâ cambiâ idee a dinissun, o vin dal sigûr preseât il ricognossiment de nature plurilengâl e multiculturâl de regjon rapresentât dal zurament in plui lenghis di buine part dai gnûfs conseîrs regjonâi (sul imprin de legjislature precedente a jerin stâts tancj di mancul). Un bon segn pal avignî. No si à mai di dismenteâ, di fat, che il ricognossiment dal pluralisim linguistic nol è un aspiet secondari di une democrazie vere, reâl e sostanziâl. Doprâ la proprie lenghe in ogni ambit e in ogni forme di comunicazion – a scuele, tai media, intai rapuarts cu lis istituzions e tes istituzions… – al è un dirit linguistic che al jentre intai dirits fondamentâi de persone, e la lôr tutele e je un dai compits dal stât contemporani democratic. Tal rispiet de legjislazion in vore (comunitarie, statâl e regjonâl).
✽✽ Forsit ur mancje un pôc di coraç e di convinzion – sperìn dome chestis… – ai nestris conseîrs regjonâi, stant che te seconde sentade de assise (li che a jerin clamâts a comentâ lis declarazions programatichis dal president Massimiliano Fedriga) dome doi a àn fevelât te lôr lenghe, e par furlan dome un: Massimo Moretuzzo, cjâf grup dal Pat pe Autonomie, gnove jentrade tal panorame politic regjonâl. O vin sintût, però – e cui che al frecuente di plui i palaçs de Regjon nus al conferme -, che il furlan si lu fevele simpri, ce no!, tai coridôrs istituzionâls. Ma cuant che si met pît in aule, si cambie regjistri linguistic. Si permetìn alore di ricuardâ che lis lenghis furlane, slovene e todescje, insiemi cul talian lenghe di Stât, a son un patrimoni che al è di dute la coletivitât. La pussibilitât di podê doprâlis in ducj i ambits de vite e rapresente une ricjece par ducj i citadins dal Friûl-Vignesie Julie dal pont di viste de cressite culturâl, sociâl e ancje economiche, di là di jessi fatôr di inclusion e di convivence pacifiche. Lu àno capît o no i nestris sorestants?! Al è timp di dânt prove.
di Erika Adami


text:
Il Comun di Glemone al bandìs il concors pe creazion dal logo che al identifichi il concors leterari e didatic anuâl Glemone îr, vuei e doman (dedicât ae memorie di Pre Pieri Londar e che al previôt trê sezions: la prime dedicade a un lavôr di narative pai fruts in lenghe furlane; la seconde par un lavôr di didatiche dal insegnament in lenghe furlane tes scuelis de infanzie, primariis o secondariis di prin grât; la tierce, risiervade ai fruts des scuelis primariis o secondariis di prin grât, par un test in lenghe furlane).
Il logo al à di rapresentâ in maniere origjinâl e inedite lis carateristichis dal concors e jessi facilmentri distinguibil cence copiâ o violâ i dirits di autôr di altris. La partecipazion e je gratuite, vierte a ducj e si pues partecipâ in forme individuâl o in grup ma inviant dome un progjet. Si lu cjate ae direzion istituzionâl www.comune.gemona-del-friuli.ud.it. I lavôrs a varan di rivâ a cheste direzion: Concors Logo Glemone îr, vuei e doman (consegnâts a man, par pueste cuntune racomandade cu la ricevude indaûr, pueste eletroniche o PEC a comune.gemona-del-friuli@halleypec.it) dentri di misdì di vinars ai 29 di Jugn dal 2018. La proclamazion dai vincidôrs e dai segnalâts si le fasarà inte sale dal Consei comunâl (Palaç Boton) dal Municipi di Glemone, ai 8 di Dicembar dal 2018, aes sîs sore sere.
Par altris informazions, i interessâts a puedin indreçâsi al Sportel sorecomunâl pe lenghe furlane dal Glemonàs – sede uniche dal Municipi di Glemone. Oraris pal public: lunis e vinars, 9.00 -12.00; tel. 0432.973.234/239; sportello.friulano@com-gemona-del-friuli.regione.fvg.it
✒ Redazion
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Pasian di Prât
Pasian di Prât al è un comun inte Friûl di Mieç, che al dì di vuê al fâs part de provincie di Udin e al veve 9375 abitants tâl 2011, dopo l'ultin censiment de popolazion de bande dal'ISTAT. Lis sôs frazions a son Passons e Colorêt, insieme a lis localitâts di Sante Catarine e Buinevile.
Al confine a Est cul comun di Udin, dividût dome dal turint Cormôr e de autostrade A23.
Storie[cambie | modifiche il codiç]
Lis origjins di Pasian a son dal periodi roman, e il non stes al derive dal non latin Pacilius. Il prin document scrit, invezit, al è de fin dal XI secul.
Vie pe Ete di Mieç, fin tal 1420, il teritori al fo sot de aministrazion de Abazie di Rosacis; daspò al deventà part de Republiche di Vignesie
Dopo dal Tratât di Cjampfuarmit, il teritori dal comun al pasà sot dal domini dal Imperi Austri-Ongjarês. Tal 1866, insieme a dut il Friûl, Pasian al pasà definitivamentri al Ream de Italie.
Demografie[cambie | modifiche il codiç]
Abitants
Curiositâts[cambie | modifiche il codiç]
Pasian di Prât e à ospitât tal 2008 il cincuantesim congrès provinciâl de AFDS (Associazion Furlane Donadôrs di Sanc).
Leams esternis[cambie | modifiche il codiç]
- (talian) (furlan) Pro Loco di Pasian di Prât
- (talian) (furlan) Cooperative di Pasian di Prât
- (talian) (furlan) Oratori di Pasian di Prât
- (talian) (furlan) Portâl su Colorêt di Prât
- (talian) (furlan) Portâl dal comun Pasian di Prât


text:
***
La estreme diestre di Strache in Stirie e à batût i partîts di guvier
Ve ca i risultâts des ultimis elezions pal Nationalrat austriac: la SPÖ di Faymann e piert plui dal 2% ma e reste salde al prin puest cul 26,8% dai vôts; la ÖVP dal discontent Spindelegger e je al secont puest (24%): l’obietîf desiderât e anunciât di deventâ cancelîr no lu à otignût.
Il vincidôr di cheste competizion politiche al è H.C. Strache, il leader de diestre popolâr – soredut tal forest a clamin il partît “estreme diestre” -: al à tocjât il 20,6% in cressite di un 3%. Anzit, in Stirie la FPÖ e je rivade al prin puest tes elezions nazionâls. A Graz i partîts di guvier SPÖ-ÖVP, dopo une politiche di riforme, a àn di lassâ il prin puest ae diestre nazionâl. La popolaritât di Strache e mostre ancje che no si trate di un partît di estreme diestre classic ma di un partît populistic che al zuie cuntune retoriche patriotiche. Strache si presente tant che om fuart cu la cjamese nete, che si bat pai austriacs cuintri i politics dal guvier sporcjâts di coruzion.
Cuarts i Verts, che si fermin al 12,4%. Biel risultât (in cressite dal 2%) ma masse pôc pe leader Glawischnig, la carinziane di Vilac che e gjolt di une grande popolaritât ancje difûr dal partît Vert. Ancjemò plui deludût e disdrumât, l’austrocanadês miliardari Frank Stronach, cul 5,7% dai vôts; al à cirût subit la colpe dapardut, ancje dentri dal sô partît: la critiche dal leader e à provocade une crisi serie e si fevele che il partît si dividarà. Stronach al à dit che si ritirarà a pôc a pôc: cui siei 81 agns no si pues spietâsi che si meti di gnûf in bataie tes prossims elezions e, cence di lui, il partît al piert la sô figure centrâl.
Secont vêr vincidôr – e salacor la plui grande sorprese cu la sô jentrade in parlament – al è stât Matthias Strolz e il so piçul partît liberâl NEOS “La gnove Austrie”, che al è rivât adore al prin colp di passâ il 5%. Un grant sucès ancje denant dal fat che chest partît al è stât impastanât tal Otubar dal 2013 cuntune campagne minimalistiche, finanziade plui o mancul dome di donazions. Dutune cul partît di Stronach, i gnûfs partîts di proteste a àn metût adun plui dal 10%. In paralêl, o vin viodût che ancje in Gjermanie – intes elezions di Setembar di chest an – i partîts di proteste a àn cjapât tor dal 10% dai vôts; il 4,7% pal moviment antieuro »Alternative pe Gjermanie«, rapresentât dal economist Bernd Lucke.
Disdrumât e fûr dal Nationalrat, il partît impastanât di Haider – la BZÖ di Bucher – cuntune percentuâl dal 3,5% (e un câl dal 7,2%). Bucher e il so partît, che al à cirût di presentâsi tant che une opzion moderne cuintri i conservadôrs, al varà dificoltâts a sorevivi cence Haider.
Scuasit un mês dopo il vôt, o podìn dî che dut al reste come che al jere: Faymann cancelîr e Spindelegger al sarà obleât – fevelant in tiermins musicâi – a sunâ il secont violin. I politolics a previodin che, se la grande coalizion e larà indenant a tirâ dilunc il so lavôr sul stamp “dut come che al jere”, tes prossimis elezions la FPÖ e passarà i doi partîts borghês.
***
Risultâts des elezions nazionâls pai citadins cence passepuart austriac
Scuasit doi tierçs pai Verts e nissun vôt pe estreme diestre.
I forescj in Austrie a varessin votât cuntune super maiorance i Verts. Cheste impression almancul le cjapìn analizant lis elezions de organizazion SOS a Viene. A àn partecipât un totâl di 611 personis: il 64,01% dai vôts pai Verts e nissun vôt pe FPÖ.
Secont il sît web de organizazion, la SPÖ e je rivade al 14,76%, il gnûf moviment Neos al 8,46%, 5,97% pai comuniscj, e dome 3,15% pal partît di guvier ÖVP.
La organizazion e fevele di “un segn une vore visibil de viertidure de democrazie”. SOS Mitmensch – www.sosmitmensch.at – si bat pal dirit di vôt pai no citadins:lis personis che a vivin in Austrie di almancul trê agns, a dovaressin jessi in grât di partecipâ a dutis lis elezions. ❚
✒ Janez Erat
AUSTRIE. Faymann di gnûf al tamon de gnove grande coalizion............
***


text:
22 di Avrîl
Il 22 di Avrîl e je la 112° zornade dal Calendari Gregorian, (la 113° se l'an al è bisest). A mancjin 253 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
- 1508 - Durant il bellum forojuliense (vuere dal Friûl) lis trupis di Vignesie di Bartolomeo Alviano a jentrin in Gurize dopo vê sdrumât un toc de muraie doprant i canons.
- 1927 - Nûf antifassists di Buie a vegnin condanâts par vê colaborât al atentât a Mussolini di Tito Zaniboni tal 1925


text:
Par tancj Marta Copetti e je une vôs: la vôs de trasmission "Fuarce Furlans
" di Radio FM Comunicar di Colonia Caroya.
E ancje jo le ai cognossude pe prime volte grazie a la radio: o ai ancje vût il plasê di jessi so ospit cualchi volte, midiant di une telefonade o di un colegament skype che di fat ti anulin la distance tra il Friûl e la Argjentine.
Ma il plasê plui grant al è chel che o ai vût fevelanti di persone e danti la man stant che Marta e je in Friûl par cualchi dì inmò e si sin cjatâts. I ai regalât une copie dal ultin numar de Patrie dal Friûl
e cualchi libri di pre Antoni Beline par che ju puarti te lôr biblioteche pai Furlans di Colonia Caroya.
No finarai mai di dâmi di maravee a pensâ che di là dal Atlantic e je une comunitât che, pe plui part, no à mai viodût il Friûl (par esempli, il nono di Marta al è rivât in Argjentine che al jere inmò frut tal 1879.), ma e continue a fevelâ par furlan cun braure... e pensâ invezit che achì a son furlans che a àn scuasit vergogne...
O saludi cun afiet Claudio e no dome chei di Colonia Caroya, ma i Furlans di dute la Argjentine e di dute la diaspore de emigrazion che ju à puartâts par ogni cjanton dal mont.


text:
01 luglio 2009
Cjaminâ
Ma fâju a pît (e passant par Glemone e pe campagne dongje dal Tiliment a deventin in dut cuasi 35km) al è dut un altri gust. Provâ par crodi. Come che o vin fat jo e Venusia cun altris 70 di lôr partint a 6 di buinore di li dal Domo di Vençon e rivant a Sant Tomâs li de gleseute di Sant Zuan tor 6 di sere.
No je stade dome une esperience di fadie, ma une maniere par tornâ a cjatâ i timps naturâi dal moviment, gjoldint dal paisaç, dai profums, dai colôrs. Une esperience di riscuvierte interiôr su lis olmis di chei che par secui si son spostâts a pît... cui par necessitât, cui par fede, cui par motîfs difarents.
Al pues someâ fûr dai timps, ma e je une esperience che o consei parcè che il viaç plui interessant tal cjaminâ a pît al è chel dentri di se.
Un grazie a Marino e Marco par vê rindût pussibil chest.
Visualizzazione ingrandita della mappa
2 commenti:
- Unknown ha detto...
-
Cjaminà je qualciosule di sotovalutat in cheste societat velos duc quattro o doi ruotis, telefonins e imediatece.
Jo che soi masse ansios ai simpri trovat tal cjamina a lungo e ta l'ort une rispueste, une soluzion. Planc a plac cence frete un omp al cres, come il Formadi di Latarie plui stagjone plui je bon!.
Buine serade,
Denel M.
- 2/7/09 21:07
- Venusia ha detto...
-
Vere, ancje jo o ai vivût chest plasê, chest passaç dal timp plui lent e plui silenziôs, chê grande robe che e je la riscuvierte di se stess e de fadie, ma ancje de contentece di jessi rivâts, che e devente un alc di grant, propite parcè che al è stât dûr e fadiôs. Une grande biele esperience, che o speri di tornâ a fâ al plui prest, magari no in Italie...;)
- 2/7/09 22:05


text:
La istituzion di un Teatri stabil furlan e sarès ciert une soluzion par tancj artiscj nostrans che, aben che cressûts a pan, salam e furlan, a scuegnin recitâ par talian, in rispueste ae domande dal marcjât (dal rest, cence becins no si compre ni la cjar, ni il pagnut, si che duncje, la bataie pe lenghe e pues ancje spietâ). Cu la individuazion di un spazi, di une compagnie professioniste e massime di un sisteme di vendite, invezit, si darès un ricognossiment e une dignitât ai spetacui in lenghe furlane. «No si à di creâ un sisteme gnûf, o vin za dut ce che nus covente», nus dîs Alessando Di Pauli di Mateârium, une associazion che e lavore tal setôr, cun cors su la dramaturgjie, ma ancje inmaneant incuintris cun esperts e professioniscj. «Baste fâ dialogâ lis realtâts za esistentis, metint in zûc dutis lis fuarcis pussibilis par che a lavorin insiemi. E je une cuistion che e dipent de politiche, che e à di sburtâ in chest sens, lassant però dopo i artiscj libars di lavorâ cul lôr cjâf».
«No je imprese di pôc», a contindin chei che a son za passâts par li (e che o vin intervistât in passât). «Il probleme al è che in Friûl no je unitât, ognidun al puarte indenant i siei interès e chest al fâs pierdi fuarce a ducj i progjets». «Bisugnarès ancje sclarîsi ben lis ideis e capî ce gjenar di teatri che si domande pal furlan», al interven il dramaturc Carlo Tolazzi. «Volìno lâ indenant cui spetacui di ridi o volìno pontâ a un teatri civîl, che al conti storiis peadis ae nestre tiere e ae nestre culture, che nus insegnin alc e che nus fasin pensâ? La sfide massime e sarès chê di dimostrâ che la lenghe furlane e pues tradusi tal so sisteme di valôrs cualsisei altre culture».
Michele Polo, atôr che midiant de associazion Lenghis dal Drâc al lavore in regjon, soredut cui frutins, al vierç une riflession su la cuistion linguistiche: «Jo no fâs teatri in lenghe furlane, o fâs teatri e vonde. Il fat al è che o cognòs dôs lenghis e inalore lis dopri dutis dôs, aben che cul furlan mi sint plui paron, ancje par chel che al inten i contignûts, intant che par talian mi somee di jessi un “ospit”». Daspò, nus ricuarde che il teatri comic e je la sielte di cuasi dut il marimont, no dome in Friûl, si che duncje al è logjic che cui che si môf viers di altris direzions le à plui grivie e i tocje di fâ plui fature. Di Pauli, dut câs, al è convint che si vedi dome di tacâ a usâ il public, fasint sieltis e scomessis su prodots di nivel, come che za al sucêt in plui di cualchi rassegne teatrâl. Tolazzi al propon tant che soluzion che in ogni stagjon dal Ent regjonâl teatrâl dal Friûl-Vignesie Julie a vignedin metûts dentri almancul doi spetacui par furlan, ancje se al è cussient dal fat che e mancji une figure carismatiche che e vedi lis competencis e lis capacitâts par puartâ indenant cheste logjiche. Su chest cantin, i da man fuarte Elvio Scruzzi, che nus ricuarde che se lis istituzions lu fasin dome par bêçs, ma no i crodin pardabon, come che al è za sucedût, inalore no si rivarà mai a smovisi de cundizion di stal li che si cjatìn di agnorums.
Ben alore che al sedi cualchidun che i crôt, ma bisugne prime domandâ a dutis lis parts che a podaressin jessi cjapadis dentri di presentâ progjets, valutâju cun atenzion, capî se al è un interès che al ledi plui inlà dal fatôr economic. Come che al marche ancje Polo, jenfri tancj che lu fasin dome par tornecont, al è ancje (plui di) cualchidun che al fâs art sclete par amôr e gole di fâ. Impussibil spindi cence spandi, forsit, ma cheste volte o savìn benon ce che nol è di fâ. Tolazzi al critiche ancje il fat che tantis produzions, aben che di cualitât, no sedin stadis buinis di meti in pîts une struture autonome, che e podès zirâ di bessole cence invistiments esagjerâts. Forsit bisugnarès pontâ ancje a une politiche dai presits plui basse, cemût che al propon lui tai ultins timps, metint in sene spetacui che si prodûs e si finanzie bessôl: «O fâs come il colibrì, che al viôt il fûc te foreste e nol pues fâ altri che cjapâ tal bec une gotute di aghe ae volte e butâle parsore dal incendi». Une sfide che e domande tant impegn, duncje, ma che si rint cont de necessitât di un cambiament. «Clâr che dopo chest Teatri stabil furlan, che al sarès pardabon leât al teritori e interessât aes sôs dinamichis, al varès di confrontâsi e vierzisi a altris realtâts, ancje chê taliane, o a chês altris minorancis», al dîs Scruzzi. «Ancje se il non Stabil», i resone parsore Di Pauli, «al è dal dut in contrast cun ce che e je la art, che e je instabile par nature. Tal moment che e devente une istituzion, ve che e piert la sô fuarce. Fortune che la nestre e je une culture potente, par vie che e je considerade “minôr”. La dificoltât e cree simpri un stimul e une tension viers alc altri. E nô o vin tant ce dî e tantis storiis di contâ e di dâur vôs». ❚
Serena Fogolini
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Il cantôr de sisile01 di Zenâr 2006
O ai acetât vulintîr di lâ a presentâ il libri di Gabriel Zanello sui autografos des puisiis e de predicjis furlanis di Zuan Batiste Gallerio. Al è un studi fat cun inteligjence e cûr di un zovin che al stice la nestre bore secolâr par fânt vignî fûr une gnove sflameade. Ma o jeri ancje content di meti pît in chê part di Friûl, cu lis sôs verdis culinutis, lis sôs lindis e i siei puiûi tant cjare al plevan di Vendoi. O volevi, usance la sisile ricuardade tune puisie che no sfigure dongje dal passar solitari di Leopardi, lâ jù tal simitieri e poiâmi su la sô crôs, par un ringraciament e une preiere come predi, come cristian e come furlan.
Lambit storic di pre Tite Galeri al è il Votcent, dal 1812, cuant che al vierç i vôi a Munistîr di Tresesin, fintremai ai 17 di genâr dal 1881, cuant che lu cjatin distirât sul jet, muart di un colp. Chel secul al à viodût a slargjâsi la sience e la tecniche, cu lis sôs grandis scuviertis ma ancje cui siei dogmis positiviscj, e la politiche a passâ di un corantevot al altri ancje in Friûl (paronance da lAustrie, moviments di liberazion, anession o invasion, cuistion romane cul pape presonîr) e un om viert e curiôs come Galeri nol podevi restâ indifarent. Lu prove la sô passion pai studis, la cognossince des lenghis classichis e modernis, la sô frecuentazion feconde de biblioteche dal cjiscjiel di Colorêt. E, tal stes timp la sô fedeltât al pape e a la religjon catoliche, come che si rigjave sore dut des predicjis sul Credo, di une crudece inusuâl cuant che al trate dai protestants.
Lambit gjeografic al è ancjemò plui ridot: di capelan di Tarcint (1835) a plevan di Vendoi (1840). E a Vendoi al starà corantagns, une vite. Paraltri, cui segnâi de miserie patide di frut, che i vevin lassât un impediment tal cjaminâ e un difiet tai vôi, nol varès podût fâ altris sieltis. No jessint fuart, nol podeve fâ il prepotent. Al à sielt di fâ lumil e di dedicâ la sô sensibilitât straordenarie a lis robis umilis, a lis creaturis che a flurissin in ogni prât e ort e a lis besteutis che ancje i puars a puedin permetisi. Cantôr des creaturis, osservadôr atent di chel microcosmo che nol è mancul biel dal macrocosmo, al à indreçade la sô vene poetiche frescje e gjenuine a chest mont che dome lis animis semplicis a puedin cognossilu e amâlu a font. E lis sôs puisiis, tant armoniosis di jessi deventadis cjants di glesie e cjant popolâr, a son un test poetic, une lezion di religjositât, un tratât di sience e la testemoneance splendide di unanime. A diference di chei che a divinizin la nature, lui al spiritualize la materie. Par chel no ai nissun fastidi a paragonâlu a san Francesc. E a sante Taresine dal Bambin Gjesù pe sô semplicitât. Semplicitât che no je banalitât e tant mancul stupiditât, come che cualchi critic masse alt di nâs al à volût cualificâlu. Par jessi sempliçs si à di jessi profonts e armoniôs, dutis cualitâts che a domandin contemplazion e dissipline interiôr.
Il so pont di riferiment al è la Madone, une Madone cjalade cun afiet di fî e di inemorât, che forsit al cjatave in Marie, la rose des rosis, chel afiet de mari e de femine che nol à gjoldût. E la Madone no i à gjavade la malinconie, ma i à dade la serenitât.
In cheste perle preziose e discrete dal predessam furlan mi soi ricjatât te sô tematiche, te sô sensibilitât pastorâl che e privilegje il cûr sul çurviel e il sintî sul capî e o ai viodût un spieli une vore alt de mê puare vite. Ancje jo o soi stât segnât da la vite e o ai passât i miei agns in paîs apartâts e fûr di man. E come lui o ringrazii il Signôr e la Madone che mi àn insegnât a fâ des robis piçulis la mê strade pe puisie e pe santitât.


text:
31 dicembre 2009
Auguris a ducj!
Intant che Gioele al finìs di mangjâ lis balutis dal arbul di Nadâl, o cor a viodi che nol vedi za frontât ancje cualchi pipin tal presepi...
O sieri rinovant a ducj voaltris e a lis personis che ur volês ben, i miei auguris par un 2010 di pâs, salût, sodisfazions e che il mont dulà che o sin al torni a scuvierzi il valôr dal rispiet par chei altris.
Che i vuestris siums a podedin deventâ realtât.
Tancj auguris
2 commenti:
-
-
cuissà se Gioele, prin dal lis balutis, al veve cercjât ancje il libri dai gnognosaurs, cun tante di dediche dal autôr!?
Mandi e augurons
Gjovane
- 31/12/09 15:19
- Galliano ha detto...
-
Il to nevodut Giole, le une vore rapresentatîf pal gnûf an, come dì : la inocence,la sperance, il futûr.
Ti auguri buinis e bielis robis pal 2010.
Galliano.
- 31/12/09 17:45


text:
Al è avonde lâ a fâsi un zîr ator par la Slovenie, par viodi cemût che la apiculture e segni inmò une da lis ativitâts tradizionâls intune sdrume di bandis. Da rest dome cualchi desene di agns indaûr a jerin cetancj ancje achì in Friûl chei che a arlevavin lis âfs par vê mîl, cere e altris prodots.
In Slovenie la apiculture e à cetante tradizion e e reste inmò in dì di vuê une ativitât tradizionâl. Ancje cence contâ chei des minorancis autoctonis in Italie, Austrie, Ongjarie, Cravuazie e chei ator pal mont tant che emigrants, in Slovenie a vivin plui o mancul in doi milions: e chei che a son apicultôrs a son plui o mancul 11.000.
De situazion de apiculture in Slovenie si è cjacarât te tierce edizion dal “Pislakov dan”, une zornade di studis nomenade in onôr di Janko Pislak (1934-2013), che al è stât un impuartant apicultôr sloven. A inmaneâ cheste zornade di studis al è ogni an il “Strokovno združenje profesionalnih cˇebelarjev”, une associazion che e met adun i apicultôrs professioniscj slovens. Chest an ai 8 di Fevrâr ta la Facoltât di veterinarie de Universitât di Lubiane i apicultôrs e i espierts a an cirût di capî parcé che il numar di âfs e di apicultôrs al cres, intant che la cuantitât di mîl a nivel gjenerâl e cale.
Il president de associazion, Boris Seražin, al à notât che a son simpri plui malatiis e no plui dome il parasit “varroa”: chest al è un problem par ducj chei a lavorin tant che apicultôrs professioniscj o semiprofessioniscj. I apicultôrs a sperin di rivâ a fâ plui rêt, ancje par comparî ducj insiemit sui marcjâts forescj, e di vê scambi di cognossincis, massime pe apiculture cun plui bôçs.
In Slovenie la densitât dai bôçs e je avonde alte e par chest pes âfs al è ancje plui alt il risi di malatiis. A risi le è ancje la âf autoctone “Apis mellifera carnica” (par sloven “kranjska sivka”); su la sô situazion a influissin i cambiaments climatics e i compuartaments dal om cun rivuart a la nature. Par chest a coventaressin intervents par la sô tutele, come ancje meti a rêt ducj i associâts che in Slovenie a fasin apicolture, cun plui dal 10 par cent da lis fameis di âfs.
A lis conferencis a Lubiane si è cjacarât ancje di cemût tignî in buine salût lis âfs – par esempli di cemût fâ front al fonc “nosema ceranae” e a un coleotar che al ven da la Afriche dal Sud, “aethina tumida”. Impuartante e je ancje la relazion tra la apiculture e la cuantitât di arbui che a coventin par fâ la mîl. Interessant al è ancje cemût che a impolinin lis plantis che a fasin pomis piçulis tai Paîs Bas – cun lis âfs dentri lis sidreris. ❚